:வணக்கம் செந்தில்நாதன், உங்கள் அறிமுகமும் தமிழார்வமும் மனநிறைவைத் தந்தது. இந்த உரையாடல்களை இங்கு கொண்டு செல்லலாம். மேலே மதனாகரன் கூறியதைப் போல இதனை விக்கிதிட்டமாக (WikiProject) செய்யலாம். *இலக்கும் இலக்கியமும் இலட்சியம்* போன்ற தரத்தை உள்ளடக்கிய முழக்கங்கள் எங்களுக்கு நம்பிக்கைத் தரும். ஒரு பானைச் சோற்றுக்கு ஒரு சோறு பதம் என்பதுபோல சோதனையோட்டமாக முதலிரு கட்டுரைகள் வந்தபின்னர் விரைவுபடுத்துப் பல்லிணையை முடுக்கலாம். முதற்கட்ட நகர்வாக பயிற்றுப் பொருட்களும் பயிற்சிகளும் இருத்தல் வேண்டும்.--மணியன் (பேச்சு) 05:12, 10 ஆகத்து 2015 (UTC)  
: --சிவகோசரன் (பேச்சு) 06:04, 10 ஆகத்து 2015 (UTC)
: --ஸ்ரீஹீரன் (பேச்சு) 06:41, 10 ஆகத்து 2015 (UTC)  
:::: பல தரப்பட்ட பங்களிப்பாளர்களிடம் தமிழ் விக்கியை அறிமுகப்படுத்தல், பங்களிப்பைப் பெறுதல் ஆகிய இலக்குகளை ஊர்கள் கட்டுரைத்திட்டத்தில் முக்கிய இலக்குகளாகக் கொள்ளலாம். எ.கா 1000 புதிய பயனர்களுக்கு அறிமுகப்படுத்தல், 50 புதிய தொடர் பங்களிப்பாளர்களைப் பெறுதல். பிற களங்களில் உள்ள உள்ளடக்கங்கள் விக்கிக்கு வரவதில் சிரமம் இருந்தாலும் அவை இணையத்துக்கு வர வேண்டும் என்ற இலக்கே, தமிழ் விக்கிக்கு உதவும். குறிப்பாக அறிவியல் களஞ்சியம், வாழ்வியற் களஞ்சியம் மற்றும் மருத்துவக் களஞ்சியம் ஆகியவை இணையத்துக்கு வந்தால், அது அறிவியல் தமிழுக்கு ஒரு பெரிய பாச்சலாக அமையும். குறிப்பாக அறிவியல் களஞ்சியம். பல்துறைகளில் தமிழில் எப்படி எழுதுவது என்பதற்கு சிறந்த எடுத்துக்காட்டுக்களை வழங்குகிறது. மேற்கோள்களைத் தருகிறது. இணையத்தில் தமிழ் உள்ளடக்கத்துக்கான ஒரு சிறந்த எடுத்துக்காட்டு: http://agritech.tnau.ac.in/ta/index.html. அதனை தமிழ் விக்கியில் மேற்கோளாகப் பயன்படுத்தி கட்டுரைகள் எழுத முடியும். முந்தி கட்டுரைப் போட்டி நடந்த போது, கணிசமான கட்டுரைகள் http://agritech.tnau.ac.in/ta/index.html தழுவி வந்தது இங்கு குறிப்பிடத்தக்கது. இணையத்தில் தமிழ் உள்ளடக்கங்கள் தொடர்பாக பரந்த விழிப்புணர்வை ஏற்படுத்த வேண்டும். இணையத்தில் தமிழ் உள்ளடக்க ecosystem என்று நோக்கி, அதில் தமிழ் விக்கி, http://agritech.tnau.ac.in/ta/index.html, த.இ.க போன்ற தளங்கள் ஊடாக அதை விரிவாக்குவதை நாம் இலக்காக் கொள்ளலாம். இவற்றை அடிப்படையாகக் கொண்டு, நாம் திறந்த பாடத்திட்டங்கள், தமிழில் பல்துறை இணையவழிக் கல்வி ஆகிய இலக்குகளை நோக்கி நகர வேண்டும். --Natkeeran (பேச்சு) 13:43, 10 ஆகத்து 2015 (UTC)  
: வகைகளை ஆங்கில விக்கியின் வகைப்பாடுகளுடன் பொருந்தச் செய்வது நல்லதுதான். அதுபோல, பொது விடயங்களைப் பொறுத்தவரை கட்டுரைகளின் தலைப்புக்களும், உள்ளடக்கப் பரப்பும் ஓரளவுக்குப் பொருந்திவருவதும் நல்லது. இது பிறமொழிக் கட்டுரைகளுக்கு இணைப்புக்கொடுப்பதை இலகுவாக்கும். அரசியல் சார்ந்த கட்டுரைகளைக் குறித்த ஒரு கொள்கை சார்ந்தோரைக்கொண்டு எழுதுவிக்கும்போது நடுநிலை நோக்கிலிருந்து வழுவாமல் இருப்பதை உறுதிசெய்ய வேண்டியது அவசியம்.  
: agritech தளத்திலுள்ள உள்ளடக்கங்கள் கட்டற்ற உரிமங்களின் கீழ் கிடைக்குமானால் வேளாண் துறையில் ஏராளமான கட்டுரைகளை எழுத வழிபிறக்கும். முக்கியமாகப் படிமங்கள் கட்டற்ற வகையில் கிடைக்கவேண்டும். இத்தளத்தில் இருக்கக்கூடிய வேளாண் கலைச்சொற்களைப் பட்டியலிட முடிந்தால் அதுவும் மிகவும் பயனுள்ளதாக அமையும்.  
: அறிவியல் களஞ்சியம், வாழ்வியல் களஞ்சியம் போன்ற பெரிய தொகுதிகள் கட்டற்ற உரிமங்களில் கிடைப்பது தமிழ் விக்கித்திட்டங்களின் இலக்கை நோக்கிய முக்கியமான ஒரு நிகழ்வாக இருக்குமெனினும், எந்த அளவு விரைவாக இவற்றை விக்கித்திட்டங்களில் நேரடியாகப் பயன்படுத்திக்கொள்ளலாம் என்று தெரியவில்லை.  
: கட்டுரை எழுதும் வல்லுனர்கள் தமிழ் விக்கியில் பதிவு செய்துகொண்டு பிற பயனர்களுடன் கலந்துரையாடலில் ஈடுபட ஊக்குவிக்கவேண்டும். இதன்மூலம் விக்கிச் செயற்பாடுகள், நடைமுறைகள் குறித்த புரிந்துணர்வு ஏற்பட வழிபிறக்கும்.  
: ஆர்வமுள்ள பல்கலைக்கழக, கல்லூரி மாணவர்களை ஒரு குறிப்பிட்ட தொகையில், உரிய வழிகாட்டல்களுடன், குறிப்பிட்ட காலத்துக்கு ஈடுபடுத்துவதன் மூலம் பல்வேறு அறிவுத்துறைகள் சார்ந்த கட்டுரைகளை விரைவில் எழுதக்கூடிய வாய்ப்புக்கள் ஏற்படலாம். எனவே இதற்குரிய வழிவகைகள் குறித்து ஆராய்வது பயன்தரும்.  
: தானியங்கிகள் மூலம் கட்டுரை எழுதும் எண்ணம் இருக்குமானால். இதைக் குறைந்த அளவுக்கு வைத்துக்கொள்வது நல்லது.  
: --மயூரநாதன் (பேச்சு) 18:56, 10 ஆகத்து 2015 (UTC)  
வணக்கம் மயூரநாதன், உங்களுடைய கருத்துகள் அனைத்தும் கருதப்படவேண்டியவை. இவை குறித்து பல உரையாடல்கள் நடந்துமிருக்கின்றன. புதிய வல்லுநர்களை அணுகுவதும் அவர்களுக்கு வழிகாட்டுவதும் எப்படி என்பது பற்றி ஒரு வினாவிடைமாலை எழுதி அளிக்குமாறு விக்கிப்பீடியர்களைக் கேட்டுக்கொள்கிறேன். இலக்கு பெரியதுதான், ஆனால் அவசரம் காட்டவில்லை. - ஆழி செந்தில்நாதன்  
நேற்று காஞ்சிபுரம் அருகே பிரம்மதேயம் என்கிற இராசராசசோழன் இறுதிமூச்சை அடக்கிய வரலாற்றுச் சிறப்புமிக்க ஊரில் மாமன்னன் அரியணை ஏறிய 1000 ஆம் ஆண்டு சிறப்பு நிகழ்ச்சியில் சிறப்பு விருந்தினராக கலந்துகொண்டேன். நிகழ்வில் காஞ்சிபுரம் பகுதி வரலாற்று ஆய்வாளர்களைக் கண்டேன். விக்கிப்பீடியா திட்டம் குறித்து விரிவாக பேசினோம். பச்சையப்பன் கல்லூரி முன்னாள் பேராசிரியர் திரு. பாலன் தமிழக வரலாறு பற்றி நான்கு தொகுதி கலைக்களஞ்சியத்தை வெளியிட்டவர். அவர் மிகுந்த உற்சாகமாக இருக்கிறார். சைவசித்தாந்தத்தில் முனைவர் பட்ட ஆய்வில் இருக்கும் ஒரு ஆய்வாளரும் வந்திருந்தார். காஞ்சியில் அவர்களுக்குப் பயிற்சி அளித்தால் குறைந்தபட்சம் 3-5 விக்கிப்பீடியர்களை விரைவில் பெறலாம். தொடர்வோம். ஆழி செந்தில்நாதன்  
சென்ற வாரம் த. இ. க. வில் நடந்த கலந்துரையாடல், அடுத்து செய்ய வேண்டிய பணிகள் குறித்து விரிவான குறிப்புகளை இங்கு பகிர்ந்துள்ளேன். அங்கு தனித்தனித் தலைப்புகளின் கீழ் உரையாடுவது கூடுதல் தெளிவைத் தரும். எனவே, தொடர்ந்து அங்கு உரையாடக் கோருகிறேன். நன்றி.--இரவி (பேச்சு) 06:37, 13 ஆகத்து 2015 (UTC)